Cătălin Cherecheș este adus marți România, a anunțat ministrul Justiției, Alina Gorghiu. Autoritățile au stabilit un traseu, inclusiv locul în care va fi deținut.
Fostul primar din Baia Mare nu va beneficia de nicio condiție specială, a explicat Gorghiu.
La cererea Procuraturii Generale din München, Tribunalul Regional Superior din München a stabilit miercuri extrădarea lui Cherecheș.
Anul trecut, Cherecheș a fugit în Germania, unde s-a ascuns la rude. În seara de 28 noiembrie 2023, în urma cooperării polițienești internaționale și a schimbului de date și informații, dintre Poliția Română și autoritățile din Germania, Ungaria, Austria și Italia, a fost localizat, depistat și reținut, de către polițiștii bavarezi și BKA, în Augsburg, fostul primar din Baia Mare, în vârstă de 45 de ani, urmărit internațional.
Acesta a fost depistat de polițiștii germeni, pe baza informațiilor oferite de Poliția Română.
Instanța competentă a emis pe numele lui Cherecheș un mandat de executare a pedepsei închisorii de 5 ani, pentru săvârșirea infracțiunii de luare de mită în formă continuată.
(sursa: Mediafax)